Toshkentda turizm bo‘yicha birinchi xalqaro investitsion forum boshlandi (foto)

Bugun, 20-noyabr kuni  “O‘zekspomarkaz”da Turizm bo‘yicha birinchi xalqaro investitsion forumga start berildi. Bu haqda Toshkent shahar hokimligi matbuot xizmati “Daryo” ga xabar berdi.

Ilk bor o‘tkazilayotgan ushbu forumda O‘zbekistonning barcha hududlaridan tashrif buyurgan turizm vakillari o‘z stendlari bilan ishtirok etmoqda.
Xususan, Toshkent shahar turizmni rivojlantirish departamenti mutaxassislari “Atrium” zalida 30 dan ortiq turizm sohasidagi investitsion loyihalarini namoyish etishi ko‘zda tutilgan. Loyihalarga mahalliy va xalqaro investorlar katta qiziqish bildirmoqda.
Ma’lumot uchun, forum 21-noyabrgacha o‘z ishini davom ettiradi.